Translate the text from Welsh to English.



 
Ar 13 Medi cynhaliwyd cyfarfod o Grŵp Retinol Cymru.  Cafodd y Grŵp hwn ei sefydlu i ymgysylltu â Llywodraeth Cymru ynghylch darparu gwasanaethau i gleifion er mwyn trin Dirywiad Macwlaidd Gwlyb sy’n Gysylltiedig â Henaint (“AMD Gwlyb”).

Rwyf yn nodi isod, yn fanylach, hanes a chefndir AMD Gwlyb ac yn hysbysu’r Aelodau o’m penderfyniad i ymestyn y dulliau a ddefnyddir i drin AMD Gwlyb. Gwnaf hynny trwy gynnwys y defnydd o’r cyffur Aflibercept yn ogystal â’r cyffur Lucentis.  Caiff y gwasanaeth hwn ei gyflwyno o hydref 2013 ymlaen.

Cefndir

Ers Tachwedd 2008 mae Llywodraeth Cymru wedi ariannu Byrddau Iechyd Lleol i ddarparu’r cyffur Lucentis i drin AMD Gwlyb yn unol â’r canllawiau a gynhyrchwyd gan y Sefydliad Cenedlaethol dros Ragoriaeth mewn Iechyd a Gofal (“NICE”).

Argymhellodd canllawiau NICE, a gyhoeddwyd ym mis Gorffennaf 2013, ddefnyddio Aflibercept i drin AMD Gwlyb ac fel y cyfryw cytunais y dylai fy swyddogion ymgysylltu â’r offthalmolegwyr yng Nghymru sy’n trin AMD Gwlyb ar hyn o bryd ac sy’n defnyddio’r cyffur Lucentis. Gofynnais iddynt ystyried goblygiadau argymhellion NICE a’r costau cysylltiedig ar sail Cymru gyfan.  

Diben yr ymgysylltu hwn oedd:

* trafod datblygu rhaglen gyflenwi;
* trafod y ffordd fwyaf effeithiol o ddefnyddio’r gweithlu a pha broffesiynolion iechyd a ddylai fod yn rhan o’r gwasanaeth;
* mynd i’r afael ag unrhyw faterion heb eu datrys mewn perthynas ag atgyfeirio cleifion ym maes gofal sylfaenol at y gwasanaeth ac ailddatgan y protocolau atgyfeirio y cytunwyd arnynt ag optometreg; a
* adolygu triniaethau newydd er mwyn eu cyflwyno i’r gwasanaeth fel y bo’n briodol.

Mae trafodaethau wedi arwain at gytundeb o ran egwyddor oddi wrth y gwasanaeth i gyflwyno’r canlynol:

* Trin AMD Gwlyb ar gyfer y llygad cyntaf a’r ail lygad gan ddefnyddio’r cyffur Aflibercept a Lucentis;
* Adolygiad o’r holl gyffuriau a ddefnyddir i drin AMD Gwlyb sy’n destun treialon clinigol ar hyn o bryd er mwyn iddynt gael eu darparu ar gyfer triniaeth cyn gynted â’u bod yn cael eu trwyddedu;
* Cyflwyno’r driniaeth yn raddol gan ddefnyddio’r cyffur Aflibercept, gan sicrhau bod cyfradd  o 20% o leiaf o gleifion sy’n cael triniaeth gwrth\-VEGF am AMD Gwlyb yn cael Aflibercept o fewn 12 mis;
* Gwerthuso’r protocolau  triniaeth gan Grŵp Retinol Cymru a’u dilysu trwy’r Grŵp Cynghori Arbenigol Offthalmolegol (“OSAG”) ar ôl chwe mis a’u hailwerthuso ar ôl deuddeg mis i sicrhau bod y gwasanaeth yn cyflwyno’r canlyniadau gorau i gleifion; a
* Atgyfeirio materion gwasanaeth fel y bo’n briodol o OSAG i’r Prif Gynghorydd Optometrig, i sicrhau bod cleifion yn cael eu hasesu a’u trin er mwyn cael y budd mwyaf o safbwynt eu golwg. Yn ogystal byddwn yn gofyn i’r Byrddau Iechyd adolygu’r systemau cofnodion electronig presennol i sicrhau data cywir a rhagolygon ariannu.

Ariannu yn y Dyfodol

Dylid nodi bod y datganiad hwn yn nodi’r ymrwymiad presennol i ariannu triniaeth trwy gyfrwng Aflibercept a Lucentis ar gyfer AMD Gwlyb.  
Er y cydnabyddir ar hyn o bryd mai Aflibercept a Lucentis yw’r cyffuriau mwyaf effeithiol sydd ar gael o ran atal pobl rhag colli eu golwg ymhellach, nid yw’n  llwyddiannus ym mhob achos. Ochr yn ochr â’r camau yr wyf yn eu cymryd ar hyn o bryd, ceisiaf gyngor ar arferion gorau wrth i ganlyniadau treialon clinigol pellach gael eu cyhoeddi.  Mae Avastin yn destun treialon meddygol ar hyn o bryd ac mae’r canlyniadau cynnar yn galonogol.  Os caiff y cyffur hwn ei gymeradwyo, yna byddai cost cyffuriau i drin AMD Gwlyb yn gostwng yn sylweddol.  

  
Archwilio’r Gwasanaeth

Rwyf wedi gofyn i’m Swyddogion barhau i archwilio perfformiad Byrddau Iechyd Lleol yn y maes hwn yn ofalus iawn dros y misoedd i ddod wrth i’r gwasanaeth newydd ddatblygu.  Mae’n bwysig rheoli’r ffordd y mae’r driniaeth hon yn cael ei darparu yn ofalus, er mwyn atal cleifion rhag codi pryderon yn ddiangen.

Er mwyn sicrhau bod cysondeb yn y ffordd y mae fy nghyfarwyddeb yn cael ei rhoi ar waith gan y GIG yng Nghymru, rwyf wedi gofyn i’m Prif Gynghorydd Optometrig amserlennu cyfarfodydd â Chadeirydd Grŵp Retinol Cymru trwy OSAG i  archwilio’r ffordd y mae Byrddau Iechyd Lleol yn rhoi fy mholisi ar waith yn rheolaidd. Seilir yr archwiliad ar feini prawf sydd wedi’u defnyddio gynt ac fe fydd yn cynnwys asesiad o lwyddiant y driniaeth a’i haddasrwydd.

Rwyf hefyd wedi gofyn i Grŵp Strategaeth Feddyginiaethau Cymru gyfan adolygu pob cyffur a ddefnyddir i drin AMD Gwlyb sy’n destun treialon clinigol ar hyn o bryd.







Translation:


 
On 13 September a meeting of the Welsh Retinal Group took place.  This Group was established to engage with the Welsh Government on the provision of patient services for the treatment of Wet Age Related Macular Degeneration (“Wet AMD”).


I set out below, in more detail, the history and background to the treatment of Wet\-AMD and inform Members of my decision to extend the treatment of Wet AMD to include use of the drug Aflibercept in addition to the drug Lucentis.  This service will be delivered from the autumn of 2013\.


**Background**


Since November 2008 the Welsh Government has funded Local Health Boards to provide the drug Lucentis for the treatment of Wet AMD in line with guidance produced by the National Institute for Health Care Excellence (“NICE”).


The NICE guidance, issued in July 2013, recommended the use of Aflibercept for Wet AMD treatment and as such I agreed that my Officials should engage with the ophthalmologists in Wales currently undertaking treatment of Wet AMD using the drug Lucentis. I asked them to consider the implications of the NICE recommendations and associated costs on an all\-Wales basis.  


The purpose of this engagement was:


 


* to discuss the development of a programme for delivery;
* to discuss the most effective use of manpower and which health professionals should be involved in the service;
* to address any outstanding issues with regard to primary care referral into the service and to reaffirm the agreed referral protocols with optometry; and
* to review new treatments so that they can be introduced into the service as appropriate.


 


Discussions have resulted in agreement in principle from the service to deliver:


 


* Treatment of Wet AMD for both first and second eyes using the drug Aflibercept and Lucentis;
* Review of all drugs for the treatment of Wet AMD currently undergoing clinical trials so that they may be provided for treatment as soon as they are licensed;
* Gradual phasing in of treatment using the drug Aflibercept, achieving a rate of at least 20% of patients receiving anti\-VEGF treatment for Wet AMD receiving Aflibercept within 12 months;
* Appraisal of the treatment protocols by the Welsh Retina Group and ratified via the Ophthalmologist Specialist Advisory Group (“OSAG”) after six months and reappraisal after twelve months to ensure the service delivers the best outcomes for patients; and
* Appropriate referral of service issues from OSAG to the Chief Optometric Advisor, to ensure that patients are assessed and treated to receive the maximum visual benefit. In addition we will ask Health Boards to review the current electronic record systems to ensure accurate data and funding forecasts.


 


**Future Funding**


It should be noted that this statement sets out the current commitment to funding Aflibercept and Lucentis treatment for Wet AMD. 


Whilst Aflibercept and Lucentis are currently accepted as the most effective drugs available in preventing further sight loss, it is not successful in all cases.  Parallel to my current action, I will seek advice on best practice as the results of further clinical trials become available.  Avastin is currently being medically trialled with encouraging early results.  If this drug receives approval, then the drug cost of Wet AMD treatment would reduce dramatically.  


  

**Service Audit**


I have asked Officials to continue to audit LHBs performance in this area very tightly over the coming months as the new service develops.  It is important to manage the provision of this treatment carefully, to avoid any undue concerns being raised by patients.


To ensure that there is consistency in the application of my directive by the NHS in Wales, I have asked my Chief Optometric Advisor to schedule meetings with the Chair of the Welsh Retina Group via OSAG to audit the LHB’s application of my policy at regular intervals. The audit will be based on previously used criteria and will include an assessment of the success and suitability of the treatment.


I have also asked the All Wales Medicine Strategy Group to review all drugs for the treatment of Wet AMD currently undergoing clinical trials.